Renovarea Cazinoului din Constanța, aproape gata. Când ar urma să fie redeschis publicului. „Arată foarte bine”
Lucrările la Cazinoul din Constanța sunt pe ultima sută de metri. Acesta ar urma să fie gata în următoarele două săptămâni, iar clădirea istorică să fie deschisă oficial publicului în primăvară. Mai mult, în luna martie, ar putea găzdui și primul eveniment important. Reabilitarea cazinoului a durat 5 ani și a costat peste 200 de milioane de lei.